ডয়চে ভলের প্রধান সম্পাদক আলেক্সান্ডার কুডাশেফ এই হত্যাকে ‘‘একটি ঘৃণ্যতার চূড়ান্ত উদাহরণ’ বলে মন্তব্য করেছেন৷ তিনি বলেন, ‘‘বাংলাদেশে বাকস্বাধীনতা এবং গণমাধ্যমের স্বাধীনতার ওপর হস্তক্ষেপ – নতুন কোনো ঘটনা নয়৷ প্রতিনিয়তই এরকম উদাহরণ সম্পর্কে আমরা অবহিত হচ্ছি৷ দেশটির বহ সাহসী সাংবাদিক, লেখক এবং ব্লগার, যাঁরা মানবাধিকার, ব্যক্তিস্বাধীনতা এবং ধর্ম নিয়ে নিজস্ব মত পোষন করেন, তাঁদের জীবন প্রতিনিয়ত হুমকির মুখে৷’’